Diari Oficial de la Generalitat Valenciana


Sumari del DOGV 6644, del 04-11-2011 (2011/11335)

RESOLUCIÓ de 28 de setembre de 2011, del director general d'Obres Públiques, Projectes Urbans i Habitatge, per a la renovació del reconeixement del distintiu de qualitat, marca Aidico producte: blocs de formigó, amb la referència 0701P09/11.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6644

Data del DOGV
:   04-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11484


Data del document
:   28-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 28 de setembre de 2011, del director general d'Obres Públiques, Projectes Urbans i Habitatge, per a la renovació del reconeixement del distintiu de qualitat, marca Aidico producte: blocs de formigó, amb la referència 0701P09/11. [2011/11032]  
Ramón Congost Vallés, en nom i representació d'Aidico Entitat de Certificació SLU, domiciliada al Parc Tecnològic de l'av. de Benjamin Franklin, 17, de Paterna (València), ha sol·licitat la renovació del reconeixement oficial del distintiu de qualitat, marca Aidico producte: blocs de formigó, reconeguda per la Direcció General d'Habitatge i Projectes Urbans, amb la referència 0701P09/10.  
L'expedient per la renovació del reconeixement d'aquest distintiu s'ha tramitat de conformitat amb la Llei 30/1992 de 26 de novembre, modificada per la Llei 4/1999 de 13 de maig, i mitjançant aquest s'ha comprovat el compliment dels requisits exigits pel Decret 164/1998, de 6 d'octubre, del Govern Valencià, i l'Ordre 26 d'octubre de 1998, del conseller d'Obres Públiques, Urbanisme i Transports.  
  
En virtut d'això, aquesta Direcció General resol:  
  
Primer  
Renovar el reconeixement del distintiu de qualitat que atorga Aidico Entitat de Certificació, SLU, denominat marca Aidico producte: blocs de formigó, amb la referència 0701P09/11.  
El producte se certifica segons el que especifiquen les normes UNE EN 771-3:2004 i UNE EN 771-3:2004/A1:2005 per a les categories I i II i els distints usos d'aquest producte, que empara les característiques següents: dimensions, configuració, resistència a la compressió, estabilitat dimensional, resistència a l'adherència a tallant, reacció al foc, absorció d'aigua, permeabilitat al vapor d'aigua, aïllament acústic contra el soroll aeri, aïllament acústic per densitat i configuració, resistència tèrmica.  
  
Segon  
L'abast del reconeixement de la marca Aidico producte: blocs de formigó és l'indicat en el Decret 107/1991 de 10 de juny, del Consell de la Generalitat Valenciana, i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, no serà obligatòria la justificació de la recepció d'aquest producte mitjançant assajos en el cas que dispose de la marca Aidico producte: blocs de formigó.  
  
Tercer  
La validesa del reconeixement del distintiu marca Aidico producte: blocs de formigó és pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998, de 6 d'octubre, i en l'Ordre de 26 d'octubre, del conseller d'Obres Públiques, Urbanisme i Transports. El reconeixement pot prorrogar-se per igual període totes les vegades que ho sol·licite l'entitat de certificació.  
  
Quart  
Qualsevol variació en les condicions que han servit de base per al reconeixement del distintiu marca Aidico producte: blocs de formigó, ha de ser comunicada a aquesta Direcció General en el moment en què es produïsca.  
  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Aquesta resolució s'ha de publicar en el Diari Oficial de la Comunitat Valenciana per a coneixement general.  
  
València, 28 de setembre de 2011.- El director general d'Obres Publiques, Projectes Urbans i Habitatge: José Vicente Domine Redondo.